คือ ตอนนี้หนูอายุประมาณ15ปีกำลังจะขึ้นม.4แล้วค่ะ แต่ว่าช่วงนี้หนูแปลกๆไปค่ะ คือ เดียวนี้ชอบทำอะไรคนเดียว เดินคนเดียว หนูไม่ค่อยพูด ชอบร้องไห้คนเดียว ข้าวไม่ค่อยจะกิน นอนเร็วค่ะแต่สะดุ้งตื่นบ่อยมาก อะไรที่เคยชอบตอนนี้หนูไม่อยากทำมันเลยค่ะ ทำอะไรก้ช้าจนแม่ดุเลยค่ะ คือพ่อกับแม่หนูแยกทางกันตอนหนู9ขวบ แล้วแม่มีสามีใหม่ค่ะ มีเพื่อนเพื่อนก็บอกว่าบ้า ไร้สาระ
สวัสดีค่ะ ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรังหากมีอาการภาวะซึมเศร้าติดต่อกันนานเกิน 2 อาทิตย์ จนรบกวนชีวิตและการเรียน การทำงานอาจจัดว่าเป็นโรคซึมเศร้า ซึ่งอาจทำให้มีความคิดอยากฆ่าตัวตาย พฤติกรรมการกินและการนอนเปลี่ยนแปลงไปแนะนำพบจิตแพทย์เพื่อประเมินภาวะทางจิตเบื้องต้น ไม่ต้องกลัวหรืออายนะคะ โรคทางจิตก็เหมือนโรคทางกายที่ต้องรักษาเหมือนกัน อาจใช้ยาหรือทำจิตบำบัดการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์